Source: https://net.jogtar.hu/jogszabaly?docid=97700006.TV
Timestamp: 2019-11-21 23:53:22
Document Index: 13101326

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

1977. évi VI. törvény az állami vállalatokról - Hatályos Jogszabályok Gyűjteménye
1977. évi VI. törvény
az állami vállalatokról *
Az Országgyűlés mindezt figyelembe véve az állami vállalatok feladatairól, szervezetéről, működéséről és irányításukról a következő törvényt alkotja: *
1. § * Az állam gazdálkodási feladatainak ellátása végett állami vállalatokat és más állami gazdálkodó szervezeteket működtet. *
2. § * (1) Az állami vállalat (a továbbiakban: vállalat) az állam erre feljogosított szervei által alapított olyan gazdálkodó szervezet, amely az állami tulajdonból rábízott vagyonnal e törvényben meghatározott módon és felelősséggel önállóan gazdálkodik.
(2) A vállalat jogi személy.
3. § (1) * Az állam e törvényben és más jogszabályokban meghatározott módon irányítja és ellenőrzi a vállalat gazdálkodását.
6. § (1) A vállalat feladatainak eredményes ellátása érdekében - a jogszabályok keretei között - olyan belső irányítási, elszámolási és érdekeltségi rendszert köteles kialakítani, amely biztosítja a gazdálkodás hatékonyságának folyamatos növelését, továbbá a vállalati dolgozók anyagi és erkölcsi érdekeltségét.
(2) A vállalat dolgozói a vállalat gazdálkodásának eredményéből külön jogszabályok rendelkezései és a kollektív szerződésben foglaltak szerint részesednek.
A vállalat létesítése *
7. § * (1) A vállalat elkülönült szervezeti egységének vezetője vagy az elkülönült szervezeti egység dolgozóinak kétharmada, továbbá a tröszti vállalat igazgatója vagy dolgozóinak kétharmada az alapítói jogokat gyakorló szervnél a szervezeti egység, illetőleg a tröszti vállalat önálló vállalatként való létesítését kezdeményezheti.
(2) Az önálló vállalat létesítésére (a továbbiakban: kiválásra) elsősorban akkor kerülhet sor, ha az elősegíti az elkülönült szervezeti egységnek, vagy annak a vállalatnak a gazdasági társasággá alakítását, amelyből a kiválás történt.
(3) Az alapítói jogokat gyakorló szerv a döntésről a kezdeményezőt írásban értesíti; az elutasítást indokolni kell.
10/C. § * (1) A létesítő határozatot az alapítói jogokat gyakorló szerv hozza.
(2) A vállalatot létesítő határozatban meg kell jelölni a vállalat
a) nevét és székhelyét;
b) tevékenységi körét;
c) induló vagyonát (jegyzett tőkéjét);
d) általános vezetését ellátó szervet, továbbá
e) az alapítói jogokat gyakorló szervet, valamint
f) a jogszabály által előírt egyéb tényeket és körülményeket.
(3) A határozatban fel kell tüntetni annak a vállalatnak, szervezetnek a nevét is, amelyből a kiválás történt.
(4) A létesítő határozatban kell rendelkezni
a) a vállalati saját tőkének és a saját tőkéhez kapcsolódó eszközöknek és kötelezettségeknek a vállalat és az önállósodott (kivált) gazdasági egység közötti megosztásáról;
b) az önállósodott gazdasági egységnél foglalkoztatott dolgozók munkaviszonyával kapcsolatos kérdések rendezéséről;
c) a jogutódlással összefüggő kérdésekről, ideértve a hitelezői követelések kielégítését is.
(5) * A vállalat létesítését a határozat kiadásától számított harminc napon belül be kell jelenteni a cégjegyzéket vezető törvényszéknek (a továbbiakban: cégbíróság). A vállalat a cégjegyzékbe való bejegyzéssel jön létre. A bejegyzés csak akkor tagadható meg, ha a létesítő határozat jogszabályba ütközik.
(6) A cégbírósághoz intézett bejelentésnek tartalmaznia kell minden adatot, amelynek bejegyzését a bírósági cégnyilvántartásról szóló jogszabályok előírják. A cégbírósághoz intézett bejelentés megtétele annak a szervnek a feladata, amely a vállalat létesítésére, illetőleg a kötelezően bejegyzendő más változásra vonatkozó határozatot hozta.
12. § * (1) A vállalat általános vezetését ellátja:
a) a vállalati tanács vagy
b) a vállalat dolgozóinak közgyűlése vagy küldöttgyűlése (a továbbiakban együtt: a dolgozók közgyűlése) vagy
(2) * Ha a szervezeti és működési szabályzat ezt előírja, a vállalati tanács ellenőrző bizottságot, a dolgozók közgyűlése (küldöttgyűlése) vezetőséget, illetőleg ellenőrző bizottságot választ.
(3) Ha a vállalat általános vezetését az igazgató látja el (a továbbiakban: államigazgatási felügyelet alatt álló vállalat), a vállalatot létesítő határozat * előírhatja az igazgató mellett működő igazgatótanács létrehozását.
(4) * A vállalati tanács, a dolgozók közgyűlése (küldöttgyűlése), a vezetőség, illetőleg az igazgatótanács hatáskörébe tartozó kérdésekben az igazgató e testületek határozatainak keretei között jár el, egyébként a vállalatot önállóan és egyéni felelősséggel vezeti.
13. § * (1) A vállalat belső szervezetét - a jogszabályok keretei között - a szervezeti és működési szabályzat határozza meg. Ebben gondoskodni kell a vállalat feladatainak ellátására legmegfelelőbb szervezet kialakításáról, az irányítási és döntési hatáskörök, a belső elszámolási, érdekeltségi és ellenőrzési rendszer megállapításáról.
(2) Azoknál a vállalatoknál, amelyeknek elkülönült szervezeti egységei vannak, a szervezeti és működési szabályzatban kell meghatározni a szervezeti egységek gazdálkodási önállóságát és felelősségét, a vállalati döntésekben való részvételük módját, érdekeltségüket gazdálkodási és fejlesztési tevékenységük eredményességében, valamint külön elszámolási és érdekeltségi rendszerüket.
(3) A vállalat belső szervezetével és működésével kapcsolatos részletes szabályokat - a szervezeti és működési szabályzat keretei között - külön belső szabályzat is megállapíthatja.
15. § * Ha a vállalat általános vezetését vállalati tanács, illetőleg a dolgozók közgyűlése látja el, az igazgató megválasztásáról és felmentéséről e testület dönt, államigazgatási felügyelet alatt álló vállalatnál pedig az igazgatót az alapító szerv nevezi ki és menti fel.
A vállalati dolgozók részvétele a vállalat irányításában
19. § * A vállalat dolgozói e törvény és a külön jogszabályok, valamint a vállalat szervezeti és működési szabályzata által meghatározott keretek között részt vesznek a vállalat vezetésében, illetőleg a vezetés ellenőrzésében.
A vállalat gazdálkodása
A gazdálkodással kapcsolatos jogok és kötelességek
22. § (1) * A vállalat a rábízott vagyonnal és az alkalmazásában álló munkaerővel a jogszabályok keretei között önállóan gazdálkodik.
(2) A vállalat a gazdasági feltételekhez alkalmazkodó felelős és kezdeményező vállalkozásával és kockázatvállalásával szolgálja a vállalati és társadalmi érdekek érvényesülését, a társadalmi szükségletek kielégítését.
(3) * A vállalatot a gazdálkodás, a rábízott vagyon kezelése körében minden olyan jog megilleti, amelyet tőle jogszabály kifejezetten nem von el.
(4) * A vállalat jogait a társadalmi-gazdasági rendeltetésének megfelelően gyakorolja.
23. § * A vállalat alapvető joga, illetőleg kötelessége
a) a vállalat anyagi és szellemi erőforrásainak hatékony felhasználása és gyarapítása,
b) a vállalati tervek meghatározása,
c) mérleg és eredménykimutatás készítése,
d) a vállalati üzlet- és árpolitika, valamint a termékek és szolgáltatások szerkezetének meghatározása,
e) a vállalat szervezeti és működési szabályzatának megállapítása,
f) a munkáltatói jogok gyakorlása, illetőleg kötelezettségek teljesítése, a személyzeti és munkaügyi feladatok ellátása,
g) * továbbá gazdasági társaságban való részvétel,
h) a társadalmi tulajdon védelme, illetőleg az ehhez szükséges feltételek biztosítása, a belső ellenőrzési, információs és számviteli rendszer megszervezése,
i) a munkavégzés körülményeinek tervszerű és folyamatos javítása, az egészséges és biztonságos munkavégzés, továbbá a termelés-, üzem- és tűzbiztonság feltételeinek biztosítása,
(2) A vállalat a szervezeti és működési szabályzatában határozza meg tevékenységének teljes körű és rendszeres belső ellenőrzését.
(3) A belső ellenőrzés szervezetét és feladatait külön jogszabály állapítja meg.
A vállalat tevékenységi köre
25. § * (1) * A vállalat tevékenységi körét a nemzetgazdaság és a lakosság szükségleteire figyelemmel úgy kell megállapítani, hogy az lehetővé tegye erőforrásainak leggazdaságosabb felhasználását.
26. § * (1) * A vállalat a tevékenységi körét - a 26/A. §-ban említett esetben a külön jog vagy hatósági engedély megadását követően - módosíthatja.
(2) * Az alapítói jogokat gyakorló szerv az államigazgatási felügyelet alatt álló vállalat tevékenységi körének módosítását korlátozhatja.
26/A. § * Jogszabály egyes tevékenységek folytatását külön jog vagy hatósági engedély megadásához kötheti. A külön engedélyhez kötött tevékenységeket, valamint az engedélyezésre jogosult hatóságokat jogszabály határozza meg.
A vállalat vagyona és eszközei
27. § (1) * A vállalatot létesítésekor el kell látni a tevékenységi körének ellátásához szükséges vagyonnal (induló vagyonnal).
(2) * A vállalat gondoskodik a rábízott vagyon és más eszközök tervszerű, gazdaságos felhasználásáról és gyarapításáról.
(3) * A vállalat a kötelezettségeiért a rábízott vagyonával maga felel.
28. § * A vállalatra rábízott vagyon - ha törvény kivételt nem tesz - nem vonható el; államigazgatási felügyelet alatt álló vállalat esetében az alapítói jogokat gyakorló szerv ettől eltérően rendelkezhet.
30. § * A vállalat képviselője az igazgató, aki a jogkörét esetenként, vagy az ügyek meghatározott csoportjára nézve a vállalat - szervezeti és működési szabályzatban megjelölt - dolgozóira átruházhatja.
30/A. § * (1) Az állami felügyelet és irányítás formái:
a) alapítói jogok gyakorlása,
b) vállalati tanács, illetőleg a dolgozók közgyűlése általános vezetése alatt álló vállalatok esetében törvényességi felügyelet,
c) államigazgatási felügyelet alatt álló vállalatok esetében felügyeleti irányítás és ellenőrzés,
(2) * Az alapítói jogokat, a felügyeleti irányítást és ellenőrzést az erre jogosult szerv az e jogok gyakorlására jogosult más szervre - megállapodásuk alapján - átruházhatja.
Az alapítói jogok gyakorlása *
30/B. § * Az alapító szerv jogosult
b) államigazgatási felügyelet alatt álló vállalat esetében az igazgató tekintetében kinevezési, felmentési és a külön jogszabályokban meghatározott munkáltatói jogok gyakorlására,
c) törvényben meghatározott esetekben a vállalat megszüntetésére, illetőleg gazdasági társasággá történő átalakítására.
Törvényességi felügyelet *
30/C. § * (1) Az állam a törvényességi felügyelet útján ellenőrzi, hogy a vállalat
a) szervezeti és működési szabályzata, továbbá a szervezetére és működésére vonatkozó más belső szabályzatai megfelelnek-e a jogszabályoknak, valamint a vállalatot létesítő határozatnak,
b) * határozatai összhangban vannak-e a jogszabályok, a létesítő határozat, valamint a belső szabályzatok rendelkezéseivel.
(2) Nem terjed ki a törvényességi felügyelet a vállalat gazdálkodásának és döntéseinek gazdasági-célszerűségi szempontból való felülvizsgálatára, valamint az ágazati, funkcionális irányítás és ellenőrzés, a piacfelügyelet és a hatósági tevékenység körébe tartozó ügyekre, továbbá az olyan egyedi ügyek érdemi elbírálására, amelyekben munkaügyi vitának, bírósági eljárásnak vagy külön jogszabályon alapuló államigazgatási eljárásnak van helye.
30/D. § * (1) A törvényességi felügyeletet a cégbíróság látja el.
(2) A cégbíróságnak a vállalatokkal kapcsolatos eljárására a bírósági cégnyilvántartásról szóló jogszabályokat kell megfelelően alkalmazni.
Államigazgatási felügyelet alatt álló vállalat ellenőrzése *
31. § (1) A vállalat felügyeletét az alapító szerv látja el.
(2) Az alapító szerv a felügyelet keretében
a) gyakorolja a vállalat irányításával kapcsolatban e törvényben megállapított jogait, szervezi és ellenőrzi a kormányzati döntések végrehajtását;
b) átfogóan értékeli és ellenőrzi a vállalat tevékenységét;
c) elősegíti a gazdaságfejlesztési célok és eszközök összhangját, a vállalat gazdálkodásának a belső és külső feltételekhez való rugalmas alkalmazkodását;
d) * ellátja a vállalat igazgatója tekintetében a személyzeti feladatokat és elbírálja munkájukat;
e) ellátja az e törvényben és más jogszabályokban megállapított egyéb feladatokat.
(3) * Az alapító szerv a külkereskedelmi tevékenység folytatására jogosult vállalatok külkereskedelmi tevékenységének értékelésénél a kereskedelemért felelős miniszterrel egyetértésben jár el.
34. § * (1) * Az alapító szerv vezetője az államigazgatási felügyelet alatt álló vállalat igazgatóját feladatai ellátásától felfüggesztheti, ha a vállalat tevékenysége sérti vagy súlyosan veszélyezteti a nemzetgazdasági célok megvalósulását. Ebben az esetben az alapító szerv a vállalathoz legfeljebb hat hónapi időtartamra vállalati biztost rendel ki.
(2) A vállalati biztos a vállalatot az alapító szerv közvetlen irányítása és utasítása szerint vezeti.
36. § * (1) * Az alapító szerv a vállalat működésének ellenőrzésére felügyelő bizottságot hozhat létre. Az alapítói jogokat gyakorló szerv a felügyelő bizottságra más feladatokat is átruházhat.
(2) A felügyelő bizottság szervezetének és működésének, valamint a felügyeleti ellenőrzésnek részletes szabályait külön jogszabály állapítja meg.
A vállalat meghatározott gazdasági tevékenységre utasítása *
40. § * A vállalat részére meghatározott gazdasági tevékenységre utasítás csak törvényben, törvényerejű rendeletben, illetve törvény erre irányuló felhatalmazása alapján minisztertanácsi rendeletben meghatározott esetben adható, ha az össztársadalmi cél más eszközökkel nem érhető el.
A vállalat megszűnése *
42. § * (1) * A vállalat megszűnik
b) ha gazdasági társasággá vagy szövetkezetté átalakul,
c) ha az alapító szerv a 42/A. § (1) bekezdésében meghatározott okból megszünteti,
d) ha a bíróság felszámolási eljárás során megszünteti,
e) ha a cégbíróság megszűntnek nyilvánítja.
(2) Az államigazgatási felügyelet alatt álló vállalatot az alapító szerv akkor is megszüntetheti, ha
a) * a vállalat tevékenységére a nemzetgazdaságnak nincs szüksége, vagy
b) a tevékenység más vállalat keretében gazdaságosabban látható el.
42/A. § * (1) * Ha a vállalati tanács vagy közgyűlés (küldöttgyűlés) általános vezetésével működő vállalat könyvviteli mérleg szerinti vagyona az előző két naptári év bármelyikéhez képest húsz százalékkal csökkent, az alapító szerv a vállalatot megszüntetheti.
(3) * Az Állami Vagyonügynökség igazgatótanácsa az érdekelt miniszterek, országos hatáskörű szervek vezetőinek, az alapító szerv vezetőjének, vagy a Vagyonügynökség ügyvezető igazgatójának javaslatára - a vagyonpolitikai irányelvek * keretei között - elrendelheti a vállalati tanács, illetőleg a dolgozók közgyűlése (küldöttgyűlése) általános vezetése alatt álló állami vállalatnak államigazgatási felügyelet alá vonását abból a célból, hogy azt egy éven belül gazdasági társasággá alakítsák, vagy megszüntessék, vagyonát értékesítsék.
43. § * (1) A vállalat a cégjegyzékből való törléssel szűnik meg.
44. § * (1) Ha a vállalat jogutód nélkül szűnik meg - a felszámolási eljárás esetét kivéve - végelszámolásnak van helye.
(2) A megszüntető (megszűntnek nyilvánító) határozatban rendelkezni kell a végelszámoló kirendeléséről. A vállalat megszűntnek nyilvánítása esetén a végelszámolót a cégbíróság jelöli ki.
(3) Végelszámolónak a vállalat igazgatója (vagy más vezető állású dolgozója) jelölhető ki. Az alapító szerv, illetve a cégbíróság más személyt is kirendelhet.
(4) A végelszámolás megindítását és a végelszámoló személyét, ha a végelszámolásra nem a cégbíróság kezdeményezésére kerül sor, bejegyzés és közzététel végett a cégbíróságnak be kell jelenteni.
44/A. § * (1) A végelszámoló kirendelésétől kezdve a vállalat vagyonával kapcsolatos jogcselekményeket csak a végelszámoló tehet.
(2) A végelszámoló felméri a vállalat vagyoni helyzetét, elkészíti a vállalat hitelezőinek jegyzékét, összeállítja a végelszámolási mérleget és ezeket jóváhagyás végett az alapító szervnek megküldi.
(3) A jóváhagyást követően az eljárás befejezését a cégbíróságnak bejelenti és kéri a vállalat törlését a cégjegyzékből.
44/B. § * A végelszámolásra egyebekben a csődeljárásról, a felszámolási eljárásról és a végelszámolásról szóló 1991. évi IL. évi törvény IV. fejezete az irányadó.
A közüzemi vállalat
45. § (1) A közüzem feladata, hogy a közszükségletet kielégítő alapvető szolgáltatásokat folyamatosan biztosítsa.
(2) A közüzemi vállalatok körét a Kormány * állapítja meg.
(3) Közüzemi vállalatokra a vállalatra vonatkozó rendelkezéseket e fejezetben foglalt eltérésekkel kell alkalmazni.
46. § (1) Az alapító szerv a közüzem részére szolgáltatási kötelezettséget írhat elő. Az eszköz átcsoportosítás tilalmáról, az utasítási jog korlátozásáról szóló rendelkezéseket közüzemre nem lehet alkalmazni.
46/A. § * A kulturális szolgáltatást ellátó vállalatok irányítására, szervezetére és működésére az alapítói jogokat gyakorló szerv a 46. §-ban foglaltakon túlmenően sajátos szabályokat is megállapíthat.
47. § (1) * A tröszt a tagvállalatokból és a trösztközpontból álló vállalatszerűen működő gazdálkodó szervezet.
(2) A tröszt és az irányítása alatt működő tröszti vállalatok jogi személyek.
48. § * (1) * A trösztöt a vezérigazgató, illetőleg az igazgatótanács vezeti. Az igazgatótanács a tröszt vezérigazgatójából és a tröszti vállalatok igazgatóiból áll. A létesítő határozat úgy rendelkezhet, hogy az állami költségvetéssel szembeni kötelezettségek teljesítése szempontjából egy gazdasági egységnek minősülő tröszti vállalatokat érintő ügyekben az igazgatótanács kizárólag a vezérigazgató és e vállalatok igazgatóinak részvételével is hozhat döntést.
(2) A tröszt vezérigazgatójának és igazgatótanácsának jogkörét a létesítő határozatban kell megállapítani. A létesítő határozat úgy is rendelkezhet, hogy a tröszt jogkörét a tröszti vállalatok felett kizárólag az igazgatótanács gyakorolja.
49. § * (1) A tröszt létesítő határozata felhatalmazhatja az igazgatótanácsot, illetve a vezérigazgatót arra, hogy a tröszti vállalatot meghatározott tevékenységre utasítsa, gazdálkodására kötelező irányelveket adjon, a tröszti vállalat vagyonát a tröszt hatékonyabb gazdálkodása érdekében átcsoportosítsa, illetőleg egyes tröszti vállalatokat az állami költségvetéssel szembeni kötelezettségek teljesítése szempontjából egy gazdasági egységnek minősítsen. Ebben az esetben a trösztnél olyan belső elszámolási és irányítási rendszert kell kialakítani és alkalmazni, amely biztosítja
a) a tröszti vállalat szükséges gazdálkodási önállóságát és felelősségét, ideértve a saját döntésen alapuló beruházások lehetőségét is;
b) a tröszti vállalat érdekeltségét gazdálkodási és fejlesztési tevékenysége eredményességében és saját tevékenységével arányban álló részesedését a tröszt eredményéből.
(2) A tröszti vállalat vagyonának átcsoportosításához - ha bankkölcsön tartozása van - ki kell kérni a kölcsönt nyújtó pénzintézet véleményét.
50. § * (1) A tröszt vezérigazgatóját - a tröszti igazgatótanács véleményét figyelembe véve - az alapító szerv nevezi ki és menti fel.
(2) A tröszti vállalat igazgatóját a tröszt vezérigazgatója nevezi ki és menti fel. A tröszti vállalatok igazgatói felett a munkáltatói jogokat a vezérigazgató gyakorolja.
52. § * A trösztre az államigazgatási felügyelet alatt álló vállalatokra vonatkozó rendelkezéseket kell megfelelően alkalmazni, a tröszti vállalat a tröszt irányítása alatt áll.
53. § (1) * E törvény nem érinti azokat a jogokat, amelyeket külön jogszabály a szakszervezetek részére biztosít.
(2) * Ez a törvény 1978. évi január hó 1. napján lép hatályba. Végrehajtásáról a Kormány gondoskodik.
Kihirdetve: 1977. XII. 27. Végrehajtására lásd: 4/1978. (I. 18.) MT rendelet.
A preambulumot módosította: 1989. évi XIV. törvény 20. § (1), 1992. évi LV. törvény 13. § (4).
Lásd: 1995. évi XXXIX. törvény 5. § (2) b).
Megállapította: 1989. évi XIV. törvény 1. §. Hatályos: 1989. VII. 1-től.
Módosította: 1989. évi XIV. törvény 20. § (1).
Hatályon kívül helyezte: 1989. évi XIV. törvény 20. § (1). Hatálytalan: 1989. VII. 1-től.
Hatályon kívül helyezte: 1984. évi 22. törvényerejű rendelet 25. § (1). Hatálytalan: 1985. I. 1-től.
Megállapította: 1984. évi 22. törvényerejű rendelet 1. § (1). Hatályos: 1985. I. 1-től. Lásd még: 25. § (3).
Megállapította: 1992. évi LV. törvény 3. § (1). Hatályos: 1992. VIII. 27-től.
Hatályon kívül helyezte: 1990. évi LXXI. törvény 3. § (2) a). Hatálytalan: 1990. IX. 18-tól.
Megállapította: 1992. évi LV. törvény 4. §. Hatályos: 1992. VIII. 27-től.
Módosította: 1997. évi CXLIV. törvény 320. § b), 2011. évi CCI. törvény 12. §.
Megállapította: 1984. évi 22. törvényerejű rendelet 4. §. Hatályos: 1985. I. 1-től.
Megállapította: 1989. évi XIV. törvény 4. §. Hatályos: 1989. VII. 1-től.
Lásd: 1984. évi 22. törvényerejű rendelet 25. § (3).
Megállapította: 1984. évi 22. törvényerejű rendelet 5. §. Hatályos: 1985. I. 1-től.
Megállapította: 1984. évi 22. törvényerejű rendelet 6. §. Hatályos: 1985. I. 1-től.
Megállapította: 1989. évi XIV. törvény 5. §. Hatályos: 1989. VII. 1-től.
Hatályon kívül helyezte: 1992. évi XXII. törvény 203. § (3) c). Hatálytalan: 1992. VII. 1-től.
Megállapította: 1989. évi XIV. törvény 6. §. Hatályos: 1989. VII. 1-től.
A korábbi második mondatot hatályon kívül helyezte: 1984. évi 22. törvényerejű rendelet 25. § (1). Hatálytalan: 1985. I. 1-től.
Megállapította: 1984. évi 22. törvényerejű rendelet 9. §. Hatályos: 1985. I. 1-től.
Módosította: 1989. évi XIV. törvény 20. § (1), 1992. évi LV. törvény 13. § (4).
Számozását a korábbi 26. §-ról módosította: 1989. évi XIV. törvény 7. §.
Módosította: 1992. évi LV. törvény 13. § (3).
Megállapította: 1984. évi 22. törvényerejű rendelet 10. §. Számozását a korábbi 25. §-ról módosította: 1989. évi XIV. törvény 7. §.
Megállapította: 1991. évi XVI. törvény 29. § (4). Hatályos: 1991. V. 30-tól.
Beiktatta: 1981. évi 20. törvényerejű rendelet 3. § (2). Hatályos: 1982. I. 1-től.
Megállapította: 1984. évi 22. törvényerejű rendelet 11. §. Hatályos: 1985. I. 1-től.
Megállapította: 1989. évi XIV. törvény 8. §. Módosította: 1992. évi LV. törvény 13. § (3).
A megelőző címmel együtt hatályon kívül helyezte: 1984. évi 22. törvényerejű rendelet 25. § (1). Hatálytalan: 1985. I. 1-től.
Megállapította: 1989. évi XIV. törvény 9. §. Hatályos: 1989. VII. 1-től.
A fejezetcímet és az azt követő első alcímet hatályon kívül helyezte: 1992. évi LV. törvény 13. § (4). Hatálytalan: 1992. VIII. 27-től.
Beiktatta: 1984. évi 22. törvényerejű rendelet 13. §. Hatályos: 1985. I. 1-től.
Módosította: 1989. évi XIV. törvény 20. § (2).
Beiktatta: 1984. évi 22. törvényerejű rendelet 14. §. Hatályos: 1985. I. 1-től.
Megállapította: 1989. évi XIV. törvény 10. §. Hatályos: 1989. VII. 1-től.
Beiktatta: 1984. évi 22. törvényerejű rendelet 15. §. Hatályos: 1985. I. 1-től.
Megállapította: 1989. évi XIV. törvény 11. §. Hatályos: 1990. I. 1-től.
Megállapította: 1992. évi LV. törvény 13. § (3). Hatályos: 1992. VIII. 27-től.
Módosította: 1984. évi 22. törvényerejű rendelet 16. §.
Módosította: 2006. évi CIX. törvény 167. § (4).
Megállapította: 1984. évi 22. törvényerejű rendelet 17. §. Hatályos: 1985. I. 1-től.
Megállapította: 1981. évi 20. törvényerejű rendelet 5. §. Hatályos: 1982. I. 1-től.
A megelőző címmel együtt hatályon kívül helyezte: 1992. évi LV. törvény 13. § (4). Hatálytalan: 1992. VIII. 27-től.
Megállapította: 1984. évi 22. törvényerejű rendelet 20. §. Hatályos: 1985. I. 1-től.
Megállapította: 1989. évi XIV. törvény 12. §. Hatályos: 1989. VII. 1-től.
Megállapította: 1984. évi 22. törvényerejű rendelet 21. § (1). Hatályos: 1985. I. 1-től.
Megállapította: 1984. évi 22. törvényerejű rendelet 21. § (2). Hatályos: 1985. I. 1-től.
Megállapította: 1989. évi XIV. törvény 13. §. Hatályos: 1989. VII. 1-től.
Beiktatta: 1989. évi XIV. törvény 14. §. Hatályos: 1989. VII. 1-től.
Megállapította: 1990. évi LIII. törvény 9. § (2). Hatályos: 1990. VII. 25-től.
Lásd: 20/1990. (III. 12.) OGY határozat.
Megállapította: 1989. évi XIV. törvény 15. §. Hatályos: 1990. I. 1-től.
Megállapította: 1991. évi XLIX. törvény 83. § d). Hatályos: 1992. I. 1-től.
Lásd: 2008. évi CV. törvény 62. §.
Beiktatta: 1981. évi 20. törvényerejű rendelet 6. §. Módosította: 1992. évi LV. törvény 13. § (3).
Megállapította: 1989. évi XIV. törvény 16. §. A korábbi első mondatot hatályon kívül helyezte: 1992. évi LV. törvény 13. § (4). Hatálytalan: 1992. VIII. 27-től.
Megállapította: 1984. évi 22. törvényerejű rendelet 22. §. Hatályos: 1985. I. 1-től.
Megállapította: 1989. évi XIV. törvény 17. §. Hatályos: 1989. VII. 1-től.
Megállapította: 1989. évi XIV. törvény 18. §. Hatályos: 1989. VII. 1-től.
Megállapította: 1984. évi 22. törvényerejű rendelet 23. § (1). Hatályos: 1985. I. 1-től.